tomron87/hebrew-wikipedia-sentences-corpus huggingface dataset:
ניין קום או, כינו את הקליפ כ"מצמרר", המגזין "קומפלקס" כינה אותו "כאחד מהרגעים הגדולים ביותר בהיסטורית הטכנולוגיה של הקליפים".
ליסה נאקאמורה ניתחה את הקליפ בספרה "Digitizing Race: Visual Cultures of the Internet" וציינה כי: "הוא מכניס ספין חדש על המיקום הנשי המסורתי כמושא המבט שבו לופז מציגה את עצמה כמטרה של אינטראקטיביות".
היא הוסיפה לאחר מכן: "בסרטון זה יש לנו גישה אל הגוף של הכוכבת דרך המוח של הצופה, אנו רואים אותה כפי שהיא רואה אותה, באמצעות שימוש בממשק.
פילוג זה מייצג דיכוטומיה פרדיגמטית בתאוריה מגדר: הגוף הוא של אישה לטינית, אישה בעלת צבע כהה, ואת הנפש שהיא של אדם לבן".
המחברים ציינו גם כי הסרט הביע את "המציאות כפי שניתן לראות" באמצעות תופעת יוטיוב.
ג'סטין מאיירס אחד המנהלים של מצעד השירים הבריטי הרשמי טען כי הקליפ שואב השראה מהמציאות הטלוויזיונית ואמר כי לקליפ הייתה השפעה על התוכנית האח הגדול.
לופז ביצעה את השיר בטקס פרסי הבלוקבסטר החמישי ב-26 ביוני 1999. בנוסף היא גם הופיעה עם גרסת רמיקס של השיר בטקס פרסי האופנה של ווג ו-VH1 בדצמבר אותה שנה, שם היא גם זכתה בפרס האמנית הנשית האופנתית ביותר.
בספטמבר 2001 היא הופיעה שוב עם השיר בפוארטו ריקו במסגרת סדרת הופעות שלה שם.
ב-2007 ביצעה שוב את השיר במסגרת סיבוב ההופעות המשותף עם בעלה לשעבר מארק אנתוני.
באוקטובר 2011, ביצעה את השיר שוב במסגרת הופעה שלה במלון מוהגאן סאן בגרסה אקוסטית.
בשנת 2012, כאשר יצאה לופז לסיבוב ההופעות הבינלאומי הראשון שלה "Dance Again World Tour", שם שוב ביצעה את השיר בגרסה אקוסטית הופעה אותה תיארה כ"הרגע האינטימי האמיתי הראשון של המופע".
במהלך הופעה שלה לרגל המונדיאל של 2014 בדובאי ביצעה מאשאפ של השיר ביחד עם השיר "Girls".
החל משנת 2016 יצאה לסדרה של הופעות במלון פלאנט הוליווד שבלאס וגאס, שם כללה ברשימת השירים את השיר כהשיר הראשון של המופע ושולב מאוחרי יותר בקטע סטרפטיז של המופע.
ההצלחה של השיר סימנה את תחילתו של הצלחת האמנים הלטינים בארצות הברית, עם הצלחתו של ריקי מרטין.
אם כי חלק טענו שלופז ניסתה לרכב על גל הפופולריות הגוברת של המוזיקה הלטינית בארצות הברית.
גם בקנדה הצלחתם של לופז ומרטין העלתה את הפופולריות סביב המוזיקה הלטינית במדינה והיווה כתשתית לאמנים לטיניים אחרים כמו מארק אנתוני להצליח במדינה.
מאוחר יותר, בשנת 2017, סימפל דרייק את השיר, והוציא אותו מחדש בשם "Teenage Fever".
השיר נכלל באלבומו, More Life.
בטקס פרסי הבילבורד שהתקיים בשנת 1999, זכה הקליפ של השיר בפרס בקטגוריית - "קליפ הפופ הטוב ביותר".
בנוסף לכך, באותה השנה הוא זכה ב-2 פרסים נוספים בטקס דומה של טקס פרסי הבילבורד, "Billboard Music Video Awards" בקטגוריות - "הקליפ הטוב ביותר לאמן חדש" וב-"פרס החזון המקסימלי".
בנוסף, בטקס פרסי הנוער השיר זכה בפרס "השיר הטוב ביותר של הקיץ".
בטקס פרסי הווידאו-קליפים של MTV, שהתקיים באותה השנהף הקליפ היה מועמד ל-4 פרסים: "הקליפ הנשי הטוב ביותר", "קליפ הדאנס הטוב ביותר", "קליפ הפופ הטוב ביותר" וה-"הקליפ הטוב ביותר לאמן חדש" אך לא זכה באף אחד מהם.
בשנה לאחר מכן הוא זכה בפרס ALAM "להופעה יוצאת מן הכלל בקליפ".
NME ציינו כי "לופז באמת באה לתת את הקטע שלה".
צ'אק טיילור מבילבורד דיבר בחיוב על הפקת השיר, וכינה אותו "עכשווי ועצבני, היישר לנתיב של פיית' אוונס אך ציין כי השיר דומה לשיר "The Boy Is Mine" של הזמרות ברנדי נורווד ומוניקה שאותו גם כתב רודני ג'רקינס.
בנוסף כתב "נראה שללופז יש שליטה על האלמנט החשוב ביותר-קולה אם כי, המנגינה הקולית של השיר הזה מחזיקה בחוזקה בקצה צר מאוד...
לופז אולי תזכיר את ונסה ויליאמס בצד הפאנקי שלה.
בכל המקרה הסקרנות לבדה תניע את השיר על גל הפופ וה-R&B, ובנקודה זו, הפזמון, יחד עם הקליפ המשכנע ללא ספק, צריכים לקחת את השיר הזה רחוק הרבה יותר".
הת'ר פארס מ-"Allmusic" אמרה כי "השיר עולה בקנה אחד עם אישיותה הציבורית של לופז".
אהרון ביירל מ-"DVD Talk" שיבח את השיר וכינה אותו כ"קליט" וכתב שהוא "מציג את סגנון הזמרת היטב".
בת' ג'ונסון מ-"Entertainment Weekly" אמרה כי לשיר יש "גרוב סקסי".
בנוסף היא ציינה בהקשר חיובי כי "לאור ההיסטוריה של כוכבי קולנוע עם מוזיקה מה כבר היה אפשר לצפות מהשחקנית הזאת?".
אליזה גרנדר מ-"Los Angeles Times" תיארה את השיר כ"שיר היפ-הופ אקזוטי".
כתב המגזין "Vibe" דרים המפטון כינה את השיר כ"מתוק" ו"אופטימי", אך העיר על שירה "חזקה" של לופז.
בריאן מק'קולום מ"רומא ניוז" קרא לשיר אחד השירים "המדבקים" של השנה.
איימי סקיארטו מ-PopCrush שיבחה את השיר וקראה לו "חלקלק" ו"בטוח" "ושהוא הגדיר אותה לא רק כשחקנית.
קולה עשוי להיות דק אבל היא יודעת להתמודד עם המגבלות הקוליות שלה.
שילוב של סינת'פופ, פופ, מיד-טמפו, R&B עכשווי...
שילוב של כל אלה הופכים את השיר הזה ל-ללא רבב".
כתב של ה-"International Business Times" כינה את השיר כ"ידידותי לרדיו".
מייקל קראג מ-BBC כינה את השירה של לופז כ"תמימה".
בת ג'ונסון מ-"Entertainment Weekly" כינתה את השיר כ"שיר פאנק איטי".
בילבורד כינו את יציאת השיר "כסערה לאחר חודשים של רעמים".
וכי לופז היא מעתה והלאה "מוסכמת לכוכבת פופ".
העיתון "The New York Daily News" ציין כי בזכות השיר "העולם יודע שג'יי לו היא משהו מיוחד.
בעוד שהיא השיגה את מעמדה כשחקנית לופז היא עכשיו שם שמוכר בכל בית".
רולינג סטון כינו את השיר "כתחילת האימפריה התקשורתית של לופז".
כתבת העיתון "Dazed" קאט ג'ורג סבורה כי לופז "היא פמיניסטית סלבריטאית, כאשר השיר הגדיר אותה ככזאת, בעקבות כך שמעביר מסר תמציתי ותובעני על נשיות".
ג'ניפר צ'ארלס מ-"KSZR" ציינה כי היו לה הרבה ספקות לפני שלופז הפכה לזמרת אך הספקות שלה נעלמו עם יציאת השיר.
ביל לאמב מ-About.com music דירג אותו אחד מהשירים הטובים ביותר שלה: "התחושה האלגנטית המושרשת בשיר".
גם מאזיני AOL בחרו בשיר כהשיר הטוב ביותר שלה.
שיר הפופ הזה עשה את מה שהוא היה צריך לעשות, הגיע למקום הראשון במצעד בילבורד הוט 100 הוכיח שהיא כאן".
ג'ורדן ליפסיץ ממגזין "Bustle" כינתה אותו "כאחד מהשירים שמגדירים את הקיץ" "והוסיפה כי השיר הוא מסוג השירים שנתרגל לשמוע הרבה ברוטינה שלנו".
מגזין רולינג סטון אף כלל אותו ברשימת "20 שירי הקיץ הטובים ביותר של שנות ה-90".
לואיס קורנר מ-"Digital Spy" תיאר את השיר "כשיר R&B קלאסי" ו"תזכורת מוצקה של הטבע הרומנטית העצמית שלה אבל חסרת התקווה, אשר נראה שמשקפים את החיים האישיים הצבעוניים שלה."
ג'רום ג'וזף מ-Los Angeles Times נתן ביקורת פחות חיובית לשיר וטען שהוא נשמע כמו שיר דחוי של ברנדי נורווד או מוניקה וכינה אותה כחיקוי של פאולה עבדול.
רוג'ר קאטלין מ-Hartford Courant כתב ש"השיר הוא שיר R&B שנשמע כמו אחד או יותר משירים אחרים שכל אחד יכול לשיר אותם".
אך ציין כי בכל זאת יש לו "קצת כישרון לטיני".
סקוט איווסלד מ-"Deseret News" ציין כי השירה של לופז "מתחזה" אך "דקה" "ושהיא מוצאת את סגנון השירה המתאים לה".
צ'אק ביילי – עוזר מהנדס
בריאן קליצ'יה – עוזר מהנדס
שוניטה הארל – קולות רקע
פרד ג'רקינס השלישי – כותב
רודני ג'רקינס – מפיק, כותב
ג'ניפר קאר – קולות רקע
גלן מרשה – ארגון מחרוזות
רוב ויליאמס – נגינה, עוזר מהנדס
מקוםתאריםמכירותאוסטרליה (ARIA)פלטינה70,000ארצות הברית (RIAA)פלטינה1,200,000בלגיה (BEA)פלטינה50,000בריטניה (BPI)זהב400,000גרמניה (BVMI)פלטינה500,000ניו זילנד (RMNZ)זהב5,000צרפת (SNEP)זהב300,000שווייץ (IFPI Switzerland)זהב25,000סיכוםבכל העולם5,000,000
אזורתאריך יציאהפורמטחברת תקליטיםמקורארצות הברית11 במאי 1999תקליטורוורקגרמניה2 ביוני 1999קולומביההממלכה המאוחדת21 ביוני 1999
Illmatic הוא אלבום הבכורה של הראפר האמריקאי נאז.
האלבום יצא ב-19 באפריל 1994, על ידי קולומביה רקורדס.
הוא הוקלט בין השנים 1992 ל-1993, באולפנים שונים בניו יורק.
האלבום הופק על ידי די ג'יי פרמייר, לארג' פרופסור, פיט רוק, קיו-טיפ, אל-אי-אס, ונאס עצמו.
האלבום מאופיין בהארדקור היפ הופ.
באלבום נרטיבים על קוינסברידג', ניו יורק, המקום בו נאס גדל.
האלבום התחיל מקום 12 בבילבורד 200, ומכר 60,000 עותקים בשבוע הראשון.
למרות זאת, המכירות ההתחלתיות היו מתחת לציפיות וחמשת הסינגלים של האלבום נכשלו בלהצליח ברשימות הפזמונים.
למרות נתוני המכירות ההתחלתיים הנמוכים, מבקרי המוזיקה שיבחו את היכולות הלירקליות של נאס ואת ההפקה.
ב-17 בינואר 1996, האלבום הוכרז כאלבום זהב על ידי איגוד תעשיית ההקלטות האמריקאי, וב-16 בדצמבר 2001 האלבום מכר כמיליון עותקים בארצות הברית והוכרז כאלבום פלטינום.
מאז הוצאתו הראשונית, Illmatic הוכר על ידי מבקרים כאחד מאלבומי הראפ הטובים ביותר אי פעם.
Illmatic גם נחשב לאחד מאלבומי הראפ המשפיעים ביותר.
ביולי 2024 מגזין בילבורד דירג את האלבום בראש רשימת "100 אלבומי הראפ הגדולים בכל הזמנים: רשימת צוות".
Igranka (בעברית: מסיבה) הוא שיר במונטנגרית שנכתב והולחן על ידי וילקו סקיי ובוצע על ידי הצמד הו סי בשיתוף נינה ז'יז'יץ'.
השיר ייצג את מונטנגרו בתחרות הזמר של האירוויזיון לשנת 2013 שהתקיימה במאלמו, שוודיה, בעקבות בחירה פנימית שעשתה רשות השידור המונטנגרית.
Iggy SZN (ידוע כ-Iggy Szn) הוא סינגל שיווקי שהוקלט על ידי הזמרת-יוצרת האוסטרלית איגי אזליה, מתוך אלבומה, Reclassified.
השיר יצא לאור ב-24 באוקטובר 2014, כסינגל השיווקי הראשון מתוך האלבום על ידי חברת התקליטים וירג'ין EMI.
עם יציאתו נכנס השיר אל המקום ה-95 במצעד המוזיקה האוסטרלי.
עם השיר הופיעה אזליה במסגרת הופעה שהתקיימה בחסות .
באותה ההופעה, ביצעה אזליה את השיר על במה, כשלידה שני רקדני ליווי.
ההופעה עלתה ליוטיוב ב-20 באוגוסט 2015, כמה חודשים לאחר צאתו כסינגל שיווקי.
כמו כן, צבר שם השיר למעלה מ-12 מיליון השמעות.
Igor (בעברית: איגור; נכתב באותיות גדולות) הוא אלבום האולפן החמישי של הראפר האמריקאי טיילר, דה קריאייטור.
האלבום יצא לאחר אלבומו הרביעי, Flower Boy, ב-17 במאי 2019. האלבום כולל הופעות אורח של פלייבוי קרטי, ליל עוזי ורט, סולאנג' נואלס, קניה וסט וג'רוד קרמייקל, וכולל קולות רקע של סאנטיגולד, ג'סי וילסון, לה רוקס, סי-לו גרין, צ'ארלי וילסון' סלואות'י ופארל ויליאמס, בין היתר.
איגור זכה לשבחים רבים מהמבקרים והופיע במקום הראשון בבילבורד 200 והפך לאלבום הראשון של טיילר שהגיע למקום הראשון במצעד.
כמו כן, זכה בפרס גראמי לאלבום הראפ הטוב ביותר.
בילבורד דירג את האלבום במקום ה-54 ברשימתם "100 האלבומים הטובים ביותר של שנות ה-2010".
העבודה על האלבום החלה בשנת 2017, טיילר בתחילה כתב את השיר "Earfquake" לזמר ג'סטין ביבר ולזמרת ריהאנה, ששניהם דחו את השיר.
השיר "I Think" הוקלט באגם קומו בעזרת הזמרים האמריקאים סולאנג' נואלס ששרה את קולות הרקע, ופרנק אושן.
טיילר הפיק את הביט של השיר "Gone Gone" בשנת 2013 בזמן סיבוב ההופעות של אלבום האולפן השני שלו "Wolf".
מקוםתאריםמכירותאוסטרליה (ARIA)פלטינה70,000 ארצות הברית (RIAA) זהב 500,000 בריטניה (BPI) כסף 60,000 דנמרק (IFPI Denmark) זהב 10,000צרפת (SNEP)זהב50,000
(בעברית: אם היית אישה (ואני הייתי גבר)) הוא סינגל שהוקלט על ידי הזמרת הוולשית בוני טיילר, מתוך אלבומה השישי, Secret Dreams and Forbidden Fire.
השיר יצא לאור במאי 1986, כסינגל השלישי מתוך האלבום.
עם יציאתו נכנס השיר אל המקום ה-6 במצעד שבצרפת, וה-77 במצעד הבילבורד הוט 100.
השיר נכתב והולחן על ידי דזמונד צ'יילד והופק על ידי ג'ים סטיינמן.
השיר הוא שיר בסגנון הפופ רוק, המאפיין שירים נוספים מתוך האלבום.
בצרפת, זכה השיר למעמד הכסף, על מכירות של כ-271,000 עותקים בסך הכל.
ב-23 ביולי 1986, יצא לאור השיר "You Give Love a Bad Name" של בון ג'ובי אשר מבוסס ברובו על השיר הזה.
ב-12 במרץ 2020, יצא לאור השיר "Kings & Queens" של אווה מקס אשר מבוסס על קטעים מהשיר.
הווידאו קליפ הנלווה שיצא עבור השיר זכה לשבחים רבים ממבקרי המוזיקה, תוך שהוכתר לאחד מהקליפים הטובים ביותר לשנת 1986. הקליפ זכה לחמש מועמדויות שונות בטקס פרסי המוזיקה של בילבורד שהתקיים בשנת 1986, אך לא הצליח לזכות בשום בפרס.
נכון לספטמבר 2019, מונה הצפיות של הקליפ עומד על כ-5 מיליון צפיות.
טקס פרסי המוזיקה של בילבורד
שנהפרסקטגוריהתוצאה1986כנס הווידאו והמוזיקה של הבילבורדוידאו הקונספט הטוב ביותרהאפקטים הוויזואליים הטובים ביותרהאודיו הטוב ביותרהתחפושות הטובות ביותרהכוריאוגרפיה הטובה ביותרעיצוב ההפקה הטוב ביותר
"Il cuore è uno zingaro" (בעברית: "הלב הוא צועני") הוא שיר שחיברו פרנקו מיליאצ'י (מילים) וקלאודיו מאטונה (לחן).
השיר זכה בתחרות השירים פסטיבל סן רמו ה-21 שנערך ב-1971, בביצוע כפול של ניקולה די בארי ונאדה.
התכנון המקורי היה שהשיר יבוצע על ידי די בארי וחוזה פליסיאנו.
הגרסה של די בארי שהתה שישה שבועות בראש מצעד הפזמונים האיטלקי.
זמרים אחדים הקליטו גרסאות כיסוי של השיר בהם אל מרטינו (בשם "The Gipsy in You"), פול מורייה, אל באנו, קיארה צ'יבלו, ודלידה.
הגרסה של ניקולה די בארי
"Il cuore è uno zingaro" (פרנקו מיליאצ'י, קלאודיו מאטונה)
"Insieme Mai" (פרנקו מיליאצ'י, קלאודיו מאטונה)
Ignorant Art הוא המיקסטייפ הראשון של הזמרת-יוצרת האוסטרלית איגי אזליה.
המיקסטייפ יצא לאור ב-27 בספטמבר 2011, בהוצאת עצמית, ללא חברת תקליטים כלשהי.
"If the World Was Ending" הוא סינגל של הזמר הקנדי ג'ייפי סאקס בשיתוף של הזמרת-יוצרת האמריקאית ג'וליה מייקלס.
השיר יצא לראשונה, על ידי אריסטה רקורדס וסוני מיוזיק אנטרטיינמנט, ב-17 באוקטובר 2019. השיר נכתב על ידי ג'ייפי סאקס וג'וליה מייקלס, והופק על ידי פיניאס או'קונל.
השיר הושמע למעלה מ-681 מיליון פעמים בספוטיפיי.
הווידאו קליפ יצא לראשונה בערוץ היוטיוב של ג'ייפי סאקס ב-17 באוקטובר 2019. נכון לאוקטובר 2021, הווידאו קליפ נצפה למעלה מ-149 מיליון פעמים.
מדינהתאריך יציאהפורמטחברת תקליטיםהערותבכל העולם17 באוקטובר 2019הורדה דיגיטלית • הזרמת מוזיקהאריסטה רקורדסאוסטרליה24 באפריל 2020להיט ברדיואריסטה רקורדס • סוני מיוזיק אנטרטיינמנט
Illicit Affairs הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השמיני שלה, Folklore.
עם יציאתו, "Illicit Affairs" זכה לביקורות חיוביות מטעם מבקרי המוזיקה, תוך שנאמר עליו כי הוא "בחינה נוספת של הניואנסים וההשפעה הרגשית של בגידה על בן אדם".
כמו כן, נאמר כי הוא "אחד מהשירים הבולטים והכואבים ביותר באלבום".
השיר הופיע במקום ה-13 במצעד שירי הספוטיפיי העולמי וצבר למעלה מ-4.278 מיליון השמעות ביממה אחת, תוך שהפך לאחד מהשירים עם הפתיחות הגדולה ביותר בשנת 2020. בשבוע אחד, צבר 17 מיליון השמעות.
הבית הראשון בשיר משמש כמעין חוקים לאדם שבוגד בבן זוגו, אותם משתפת הדמות הבוגדת-
סוויפט שרה את רוב השיר בקול נמוך ולוחש, ככל הנראה גם כחלק מהרמיזות על הבגידה המדוברת.
בהמשך השיר, מתוארות התחושות של הבוגדת בתוך מערכת היחסים הסודית, על התחושות הקשות שהאדם השני גורם לה, אך על התחושה שהיא לא יכולה בלעדיו ולכן לא תפסיק את הקשר (גם אם זה אומר להמשיך לבגוד בבן זוגה)-
בניגוד להרבה משיריה האחרים של סוויפט, לאחר הברידג' מתחלפים התווים ברגע והשיר נגמר בפתאומיות, מה שהופך אותו לאחד השירים הקצרים באלבום.
הדבר נועד לבטא את העובדה שלא משנה כמה יפה או גדולה האהבה בין שני האנשים, מערכות יחסים מוחבאות שמושתתות על בגידה לא מחזיקות הרבה זמן, ולרוב נגמרות ברגע.
ריצ'רד ריפלקטס מ-Medium כתב כי השיר "הוא מעין שיר שאפשר לכנות אותו כשיר שובר לב, היות שהוא עוסק בדרכי התמודדות עם בגידות".
ביאנג הוליווד נכתב כי השיר הוא "מעין הוכחה לכך שאף על פי שבטי מודעת לבגידה, היא עדיין תקועה ולא יודעת כיצד לפעול".
ארגוןרשימהמיקוםמקוררולינג סטוןכל 206 השירים של טיילור סוויפט, לפי דירוג70BuzzFeed167 השירים הטובים ביותר של טיילור סוויפט, לפי דירוג83Consequence214 השירים שג'ק אנטונוף הפיק, מדורגים מהגרועים לטובים ביותר65NMEהשירים הטובים ביותר של טיילור סוויפט, לפי דירוג30Vulture179 השירים הטובים ביותר של טיילור סוויפט, לפי דירוג84
עם הפצתו של Folklore, השיר נחת במקום השמיני במצעד הספוטיפיי האמריקאי, עם 2.428 מיליון השמעות והפך לאחד מהשירים עם הבכורה הגדולה ביותר של אמנית בארצות הברית בתולדות הפלטפורמה.
בשבוע אחד, צבר שם למעלה מ-9.031 מיליון השמעות.
במצעד הסינגלים האוסטרלי הגיע למקום ה-21, תוך שברולינג סטון טופ 100 הגיע למקום ה-13.
במצעד הבילבורד הוט 100 הגיע למקום ה-44 מבלי שיצא כסינגל, תוך שבמצעד שירי הסטרימינג של חברת המצעדים הרשמית הגיע למקום ה-41.
Iko Iko הוא שיר אמריקאי העוסק במאבק בין שני שבטים אינדיאנים שזכה לגרסאות כיסוי רבות לאורך השנים.
שם השיר המקורי היה "Jock-A-Mo".
השיר נכתב במקור בשנת 1953 על ידי ג'יימס "Sugar Boy" קרופורד ויצא לשווקים באותה השנים כסינגל כאשר המבצעים המקוריים היו להקת ה־R&B האמריקנית Sugar Boy and his Cane Cutters.
הגרסה המקורית של השיר לא זכתה להצלחה במצעדי הפזמונים באותה העת.
השיר הפך פופולרי לראשונה רק בשנת 1965 כאשר בוצע על ידי להקת הנערות The Dixie Cups .
בשנת 1967 בעקבות תביעה שהוגשה על ידי קרופורד קיבל קרדיט על כתיבת השיר.
ברבות השנים יצאו לשיר גרסאות כיסוי רבות נוספות, הידועות שבהן בוצעו על ידי סינדי לאופר, להקת גרייטפול דד, ארון קרטר.
גרסה כיסוי בולטת נוספת בוצעה על ידי הזמרת הבלגית מארי דאולן עבור הפתיח של הסרט משימה בלתי אפשרית 2.
Il est là (בעברית: הוא כאן) הוא שיר שבוצע על ידי הזמרת הצרפתייה, דני דאוברסן.
השיר ייצג את צרפת בהופעתה השנייה, באירוויזיון 1956. השיר נכתב והולחן על ידי סימון ואלאוריס ונוצח על ידי פרנק פורסל.
השיר שובץ במקום ה-12 בסדר ההופעות, לפני לוקסמבורג ואחרי גרמניה.
בדומה לשאר שירי התקופה, השיר הושר בסגנון שאנסון צרפתי.
במרכז מילות השיר עומדת דאורבסן שמתקשה לשכוח את חיי האהבה הקודמים שלה.
ב-24 במאי 1956, השיר בוצע על ידי דאוברסן בתחרות האירוויזיון.
מיקומו הסופי של השיר אינו ידוע היות שמארגני התחרות הכריזו על הזוכה בלבד, מעריצים רבים של התחרות טוענים כי השיר סיים במקום ה-11 עם נקודה אחת.
השיר השני של צרפת בתחרות, "Le temps perdu", בוצע על ידי הזמרת מטה אלטרי.
Il ballo della vita (בתרגום חופשי לעברית: ריקוד החיים) הוא אלבום הבכורה של הלהקה האיטלקית מונסקין.
האלבום יצא לאור ב-28 באוקטובר 2018, על ידי חברת התקליטים סוני מיוזיק אנטרטיינמנט.
מקוםתאריםמכירותאיטליה (FIMI)זהב x3150,000 מכירות + הזרמת מדיה בלבד
"Ignite" הוא שיר של המפיק המוזיקלי הנורווגי, K-391, בשיתוף פעולה עם את הדי ג'יי הנורווגי, אלן ווקר, הזמרת הנורווגית, יולי ברגן, והזמר הדרום קוריאני, סינרי , שיצא ב-11 במאי 2018. נכון ליולי 2021, השיר הושמע למעלה מ-221 מיליון פעמים בספוטיפיי.
בווידאו קליפ ניתן לראות שלושה צעירים שנתקעו בצרות שונות.
עם זאת, כל אחד מהם מצא אוזניות שלקח אותן ליעד שהקל עליהם את מאבקיהם, ועזרו להם למצוא את האושר האמיתי שלהם בסוף.
נכון ליולי 2021, הווידאו קליפ נצפה למעלה מ-397 מיליון פעמים ביוטיוב.
שנה פרס קטגוריה תוצאה 2019פרס שפלמן Årets Låt (שיר השנה)
מדינהתאריםמכירותנורווגיה (IFPI Norway)פלטינה 3×180,000פולין (ZPAV)זהב10,000 מכירות + הזרמת מדיה בלבד
"If You Need Me" (בעברית: אם את/ה צריך אותי) הוא סינגל של הזמרת-יוצרת האמריקאית, ג'וליה מייקלס, שיצא, על ידי ריפבליק רקורדס, ב-13 בספטמבר 2019. השיר מופיע בסדרת הדרמה האמריקאית, Sorry for Your Loss .
נכון לדצמבר 2021, השיר הושמע למעלה מ-38 מיליון פעמים בספוטיפיי.
הווידאו קליפ של הסינגל הועלה לערוץ היוטיוב של ג'וליה מייקלס ב-26 בספטמבר 2019. נכון לדצמבר 2021, הווידאו קליפ נצפה למעלה מ-5.5 מיליון פעמים.
מייק ואס, מ-Idolator, אמר כי השיר הוא "סוג של רצועה אמוציונלית והמנונית שנכנסת לך מתחת לעור כבר מההאזנה הראשונה".
אזורתאריךפורמטחברת תקליטיםהערותעולמי 13 בספטמבר 2019הורדה דיגיטלית, הזרמת מוזיקהריפבליק רקורדס
"If You Only Knew" הוא הסינגל הרביעי מתוך האלבום The Sound of Madness של להקת הרוק האמריקאית שיינדאון.
הסינגל שוחרר ב-31 באוגוסט 2009, והוידאו קליפ שנלווה לשיר יצא ב-6 באוקטובר באותה שנה.
את השיר כתב סולן הלהקה, ברנט סמית, על זוגתו לשעבר כשהייתה בהריון.
סמית תיאר את השיר כבלדה הראשונה של הלהקה.
רשת ABC השתמשה בשיר בפרומו לאופרת הסבון "לחיות את החיים".
איגוד תעשיית ההקלטות האמריקאי העניק לשיר מעמד של תקליט פלטינה לאחר שמכר יותר ממיליון עותקים בארצות הברית.
לאחר הקלטת Us and Them, האלבום השני של הלהקה, סמית החליט לצאת להפסקה לפני שיתחיל לעבוד על האלבום הבא.
בראיון ל-"The Oklahoman" הוא סיפר , אך שינה את דעתו כשחזר לקשר עם ידידה ותיקה שפגש לאחר זמן רב.
השיר נכנס למצעד ה-"Billboard Hot 100" ב-14 בנובמבר 2009 במקום ה-92. לאחר חמישה שבועות הוא הגיע למיקום השיא שלו במצעד, המקום ה-42. בשבוע של ה-6 בפברואר 2010 הוא הגיע לאותו המקום שנית.
במצעד הקנדי המקביל, ה-"Canadian Hot 100" הגיע השיר למקום ה-64.
הווידאו קליפ צולם בעיר ניו יורק, על שלד פלדה של גורד שחקים שבנייתו טרם הושלמה.
הקליפ מתמקד בלהקה מנגנת על קורות הבניין, אך מדי פעם מצולמים זוגות שמצולמים במצבים שונים, גם הם על קורות הבניין.
Ilana Vital (בעברית: "אילנה ויטל"; מוכר גם כ"שלום חבר" בצרפת) הוא אלבום האולפן השני של הזמרת הישראלית אילנה אביטל, והאלבום הראשון שלה שמושר בשפה הצרפתית.
את האלבום הוציאה בשנת 1981 לאור חברת התקליטים אקסדוס רקורדס.
חלקים מן האלבום יצאו בצרפת תחת הכותרת "שלום חבר", ואילו האלבום המלא הופץ בשמו המוכר בקנדה תחת הקטלוג EXO 9001. הסוגות המובילות של Ilana Vital הן פופ ושאנסון.
"Il cielo non ci vuole" (בעברית: "השמיים לא רוצים אותנו") הוא שיר שהוקלט על ידי הזמר האיטלקי פרד דה פלמה.
השיר הגיע למקום ה-27 במצעד הסינגלים האיטלקי.
השיר נכתב על ידי המבצע, יקופו אטורה ויולין בוברוד.
"Il cielo non ci vuole" היה שירו של דה פלמה לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה.
הוא הגיע למקום ה-30 והאחרון.
נכון ליוני 2024 עומד מונה הצפיות של הקליפ על למעלה מ-2.4 מיליון צפיות.
אזורתאריך יציאהפורמטחברת תקליטיםמקורעולם7 בפברואר 2024הזרמת מוזיקה • הורדה דיגיטליתקרוסלו רקורדס
Images and Words (תרגום לעברית: "תמונות ומילים"), שהופק בשנת 1992 ויצא לאור בידי חברת התקליטים ATCO Records, הוא האלבום השני של להקת הפרוג מטאל Dream Theater.
בתקופה הארוכה למדי שעברה מאז צאת האלבום הראשון של הלהקה, When Dream and Day Unite, בילו חברי הלהקה בבדיקת מועמדים חדשים לתפקיד הסולן לאחר שפיטרו את צ'ארלי דומינצ'י.
מועמדים רבים, כמו ג'ון ארץ', סטיב סטון וג'ון הנדריקס, נבחנו בידי הלהקה אך לא התאימו.
הלהקה כבר עמדה להתייאש ולפנות לכיוון אינסטרומנטלי, עד שהגיע אליהם ג'יימס לאברי ועבר 200 מועמדים אחרים.
באלבום הזה משנה הלהקה נימה קמעה, הטון שלה הופך ליותר בוגר ואפל, ומתעצב לאט לאט לדיסקים היותר חדשים שלהם.
מן השיר החמישי באלבום, Metropolis Pt.
הלהקה ציפתה ש־Another Day, השיר היותר 'קל' מבין השלושה, יזכה להיות פופולרי בערוץ.
אבל להפתעת הלהקה, Pull Me Under הפך ללהיט ב־MTV.
למעשה, עד עכשיו Another Day לא שודר אף לא פעם אחת בערוץ.
"Imagine" (בעברית: "דמיינו") הוא שיר שנכתב ובוצע על ידי המוזיקאי הבריטי ג'ון לנון.
שיר זה נחשב כשיר הסינגל הטוב ביותר בקריירת הסולו של לנון.
השיר הושמע לראשונה ב-1971 כחלק מהאלבום Imagine, והופק על ידי פיל ספקטור.
בשנת 2018 הופק בבריטניה סרט תיעודי של הבמאי מיכאל אפשטיין המנציח את תהליך יצירתו של השיר ואת חלקה של יוקו אונו בכתיבתו.
הסרט "ג'ון ויוקו: רק שמיים מעל" הוצג בפסטיבל דוקאביב בשנת 2019.
נשיא ארצות הברית לשעבר, ג'ימי קרטר, אמר:
השיר הושמע בליל ראש השנה האזרחית בזמן מעבר התאריך מ-2009 ל-2010, בכיכר טיימס בניו יורק, כסמל לעתיד טוב יותר.
בספר "לנון באמריקה" שנכתב על ידי ג'אופרי ג'וליאנו, לנון מציין כי השיר הוא "אנטי-דתי, אנטי-לאומי, אנטי-שגרתי, ואנטי-קפיטליסטי.
אך מכיוון שהוא מצופה סוכר, הוא מקובל".
נוטופיה היא מדינה דמיונית המתוארת בשיר Imagine שהוכרזה על ידי ג'ון לנון ויוקו אונו באחד באפריל 1973. המדינה או האומה הזאת אמורה להתנהל על פי תפיסת העולם שבשיר Imagine.
בהכרזת העצמאות של המדינה מנוסח:
צבע דגלה של נוטופיה הוא לבן.
על גבי חותם המדינה תמונת כלב ים וההמנון הבין-לאומי של המדינה כולל את האלבום Mind Games של ג'ון לנון ומספר שניות של שקט.
בשנת 2006 חברת ההפקות Lions Gate Entertainment הקימה אתר אינטרנט לנוטופיה לטובת פרסום הסרט הדוקומנטרי The U.S.
כנגד השיר יצאה ביקורת לפיה זהו שיר צבוע.
הזמר אלביס קוסטלו שואל בשירו "The Other Side of Summer" משנת 1991: "האם היה זה מיליונר שאמר 'דמיינו שאין רכוש'?"
פרופסור זאב מגן טוען כי חזונו האוטופי של לנון הוא לא אידיאל אליו יש לשאוף אלא "כניעה לנטיות ההרסניות והאפלות של הנשמה האנושית".
המשורר עודד פלד פרסם תרגום של השיר לעברית בעתון 77, גיליון 131 (דצמבר 1990), עם הקדמה קצרה של רוני סומק.
בשנת 1997 פורסם התרגום גם במעריב.
בשנת 2005 תרגם דן אלמגור את מילות השיר עבור המופע שיר נולד.
Illuminations הוא אלבום אולפן משותף למוזיקאים קרלוס סנטנה ואליס קולטריין (אשתו של ג'ון קולטריין).
באלבום זה בלט השילוב בין נבל לגיטרה חשמלית.
האלבום הגיע למקום ה-79 במצעד הבילבורד 200 של שנת 1974.
קרלוס סנטנה - גיטרה, פעמון רוח, ושירה
אליס קולטריין - מפוחית וקלידים
טום קוסטר - פסנתר, אורגן, מצילתיים, ושירה
ארמנדו פראזה - קונגה, כלי הקשה, ושירה
ג'ק דז'ונט - תופים וכלי הקשה
דייב הולנד - גיטרה בס
Imagine היא סדרת סרטים דוקומנטריים המשודרת בערוץ BBC One בבריטניה משנת 2003. התוכנית מופקת ומונחת על ידי אלן יינטוב.
ג'ון מורטימר - Owning Up at 80
המילון האנגלי של אוקספורד - An A-Z of the OED
היסטוריה קצרה של הבניינים הגבוהים (3 פרקים)
צ'אק קלוז - Close Up
יוסוף, האמן שקודם הוכר בשם קט סטיבנס
ג'ילברט וג'ורג' - No Surrender
ילד בריטי באקדמיה למחול של הבולשוי
Imagine הוא אלבום הסולו השני של המוזיקאי הבריטי ג'ון לנון, שיצא לאור ב-9 בספטמבר 1971 על ידי אפל רקורדס.
האלבום, שהופק במשותף על ידי לנון, אשתו יוקו אונו ופיל ספקטור, עומד בניגוד לעיבודים הבסיסיים של אלבומו הראשון, John Lennon/Plastic Ono Band, בעוד ששיר הנושא הפותח נחשב בעיני רבים לשיר החותם שלו.
לנון הקליט את האלבום מתחילת עד אמצע 1971 באולפני אסקוט סאונד, אולפני EMI ורקורד פלנט בניו יורק, עם מוזיקאי משנה שכללו את חברו לשעבר ללהקת הביטלס ג'ורג' האריסון, הקלידן ניקי הופקינס, הבסיסט קלאוס פורמן והמתופפים אלן וייט וג'ים קלטנר.
מילות האלבום משקפות שלום, אהבה, פוליטיקה, ניסיונו של לנון בתרפיה פרימאלית בצרחות, ולאחר תקופה של מתחים אישיים גבוהים, התקפה על שותפו לשעבר לכתיבה פול מקרטני בשיר "How Do You Sleep?" קטעים נרחבים מהמפגשים הוקלטו לסרט תיעודי שנגנז; חלקים שוחררו בסרט התיעודי דמיין.
הסרט התיעודי "John & Yoko: Above Us Only Sky", המבוסס על אותו קטעים, יצא לאקרנים בשנת 2018.
Imagine זכה להצלחה ביקורתית ומסחרית, והגיע למקום הראשון במצעד האלבומים הבריטי ובבילבורד 200 האמריקאי.
יחד עם John Lennon/Plastic Ono Band, הוא נחשב לאחד מאלבומי הסולו הטובים ביותר של לנון.
בשנת 2012 נבחר האלבום למקום ה-80 ברשימת 500 האלבומים הגדולים בכל הזמנים של מגזין הרולינג סטון.
האלבום יצא מחדש מספר פעמים, כולל בשנת 2018 בשם The Ultimate Collection, מארז של שישה דיסקים המכיל דמואים שלא פורסמו בעבר, הקלטות אולפן נדירות, "סרטי תעודה אבולוציוניים" לכל רצועה, ואלמנטים מבודדים של רצועות יחד עם מיקסים היקפיים.
בזמן שהותם בניו יורק, חברי הביטלס לשעבר ג'ון לנון וג'ורג' האריסון ערכו ג'אם סשן קצר, שבמהלכו ביקש לנון מהאריסון להופיע באלבומו הבא של לנון.
ההקלטות היו אמורות להתחיל בעוד שבוע באולפני אסקוט סאונד של לנון, במעונו בטיטנהרסט פארק.
האריסון הסכים, והזמין את חברם, הבסיסט קלאוס פורמן.
הקלטת האלבום החלה ב-24 במאי באולפני אסקוט סאונד.
השירים הראשונים שהוקלטו היו "It's So Hard" ו-"I Don't Wanna Be a Soldier" בפברואר 1971 באולפני אסקוט סאונד, במהלך סשנים לסינגל "Power to the People" של לנון.
גרסת כיסוי לשיר "Well (Baby Please Don't Go)" של האולימפיקס משנת 1958, שיצאה מאוחר יותר ב-John Lennon Anthology, הוקלטה ב-16 בפברואר.
לנון בחר לבצע גרסה מחודשת לשיר "I Don't Want to Be a Soldier" ב-24 במאי 1971, יום הפתיחה של סשנים מרכזיים של האלבום.
לנון גייס את עזרתם של ניקי הופקינס, חברי להקת אפל באדפינגר, אלן וייט וג'ים קלטנר.
האריסון תרם תפקידי גיטרה מובילים בשירים שונים.
לנון הראה למוזיקאים שיר שכתב לאחרונה, "Imagine".
כמו כן הוקלט דמו של השיר העתידי של לנון "Aisumasen (I'm Sorry)", השיר "San Francisco Bay Blues" שלא שוחרר, ודמו של "I'm the Greatest".
לנון ואשתו יוקו אונו טסו לניו יורק ב-3 ביולי כדי להמשיך את הסשנים של האלבום למחרת, ברקורד פלנט.
חלקים אינסטרומנטליים רבים הוקלטו שם מחדש, ונוספו גם מיתרים וסקסופון של קינג קרטיס.
השירים שהוסיימו ברקורד פלנט היו "It's So Hard", "I Don't Want to Be a Soldier" ו-"How Do You Sleep?" כמו באלבומו האחרון של לנון, פיל ספקטור הצטרף אליו ואל אונו כמפיק שותף ב-Imagine.
עיבודי המיתרים לאלבום נכתבו על ידי טורי זיטו.
צילומים נרחבים של המפגשים, המראים את האבולוציה של חלק מהשירים, צולמו במקור ונקראו "Working Class Hero" לפני שנגנזו.
קטעים מתוך השיר "Gimme Some Truth" שודרו כחלק מתוכנית הטלוויזיה של ה-BBC The Old Grey Whistle Test ב-12 בדצמבר 1972. חלקים ממנו שוחררו כחלק מהסרט התיעודי דמיין.
Imagine נכתב והוקלט בתקופה של תחושה רעה במיוחד בין לנון לבין חבר להקתו לשעבר פול מקרטני, בעקבות התפרקות הביטלס שנה קודם לכן וזכייתו של מקרטני בתביעתו בבית המשפט העליון לפירוק השותפות המשפטית ביניהם.
האריסון התארח במחצית מעשרת השירים של Imagine, כולל "How Do You Sleep?" – שיר שנכתב כנקמה על ההתקפות האישיות לכאורה של מקרטני על לנון ואונו, באלבומו האחרון Ram.
לנון אמר ב-1980: "השתמשתי בטינה שלי נגד פול...
לא נקמה נוראה אכזרית נוראית...
השתמשתי בטינה שלי ובהתרחקות שלי מפול ומהביטלס, ובמערכת היחסים עם פול, כדי לכתוב את 'How Do You Sleep?'.
אני לא באמת מסתובב עם המחשבות האלה בראש כל הזמן..."
השיר "Imagine" הפך לשיר החותם של לנון ונכתב כתחינה לשלום עולמי.
שנים לאחר מכן הוא הכיר בתפקידה של אונו ביצירת השיר והביע צער על כך שלא נתן לה קרדיט כשותפה לכתיבה.
גם "Jealous Guy" זכה לפופולריות מתמשכת; השיר הולחן במקור בשם "Child of Nature" במהלך סשנים של כתיבת שירים בהודו בשנת 1968 שהובילו לאלבום הכפול של הביטלס, The Beatles.
השיר "Oh My Love" והשיר "How?" הושפעו מניסיונו בטיפול תרפיה פרימאלית.
לנון גם התמכר לאהבתו לרוק אנד רול עם השירים "Crippled Inside" ו-"It's So Hard".
השיר "Gimme Some Truth", שנשמע לראשונה במהלך סשנים של Let It Be בתחילת 1969, מופיע באלבום עם גשר חדש.
"I Don't Want to Be a Soldier" הפוליטי סוגר את החצי הראשון של Imagine בצורה קקופונית.
השיר האחרון באלבום היה "Oh Yoko!"; ו-EMI דחפה לכך שהשיר הזה יופק כסינגל, אבל לנון חשב שהוא "פופ" מדי.
הצילומים על העטיפה הקדמית והאחורית צולמו על ידי אונו, באמצעות מצלמת פולארויד.
בעבר סברו כי עטיפת האלבום הקדמית צולמה על ידי אנדי וורהול.
Dig a hole in your garden to put them in") מתוך ספרה של אונו, "Grapefruit", שאותו קידמו בבריטניה בני הזוג לנון באותה תקופה.
אפל רקורדס הוציאה את Imagine ב-9 בספטמבר 1971 בארצות הברית וחודש לאחר מכן, ב-8 באוקטובר, בבריטניה.
מהדורות מוקדמות של תקליט האלבום כללו גלויה ובה תמונה של לנון מחזיק חזיר, לעג לתנוחה הדומה של מקרטני עם כבשה על עטיפת Ram.
"Imagine", מגובה בשיר "It's So Hard", יצא כסינגל בארצות הברית ב-11 באוקטובר 1971. האלבום הגיע למקום הראשון בעולם והפך לרב מכר מתמשך, כאשר שיר הנושא הגיע למקום השלישי בארצות הברית.
"Imagine" יצא כסינגל בבריטניה רק ארבע שנים מאוחר יותר, במקביל ליציאת אוסף הסינגלים Shaved Fish של לנון.
ג'ורג' האריסון – גיטרה מובילה, גיטרה חשמלית (6,7), גיטרת סלייד (5,8), גיטרת רזונטור (2)
קלאוס פורמן – גיטרה בס, קונטרבס (2)
ניקי הופקינס – פסנתר ופסנתר חשמלי
קינג קרטיס – סקסופון (4,5)
פיל ספקטור – קולות (10)
Imagine Dragons (בתרגום חופשי לעברית: דמיינו דרקונים) היא להקת פופ רוק אמריקאית שהוקמה בשנת 2008 ומבוססת בלאס וגאס, נבדה.
הלהקה כוללת כיום את הסולן דן ריינולדס, הגיטריסט ויין סרמון, והבסיסט בן מקי.
על אף שהוקמה כבר בשנת 2008, הלהקה החלה לצבור פופולריות בשנת 2012 עם צאת הסינגל "It's Time" ובהמשך עם אלבום הבכורה שלה, Night Visions.
האלבום, ובייחוד השירים "Radioactive" ו-"Demons", זכו לתשואות ולביקורות חיוביות, בין היתר מצד מגזינים כמו הרולינג סטון ורשת MTV, שהעלו את הלהקה לפסגת דירוגי הרוק.
אלבום האולפן השני של הלהקה, Smoke+Mirrors, יצא לאור בשנת 2015 והגיע למקום הראשון בארצות הברית, קנדה ובריטניה.
אחריו יצא האלבום Evolve משנת 2017 שכלל שלושה סינגלים מצליחים: "Believer", "Thunder" ו-"Whatever it Takes", בעקבותם נעשתה הלהקה ללהקה במצעד שירי הרוק והאלטנטיביים של הבילבורד למספר השבועות הרב ביותר.
אלבום האולפן הרביעי שלהם, Origins, כלל את הסינגל "Natural", שהפך לשיר החמישי שלהם שהגיע לראש מצעד שירי הרוק של הבילבורד.
שני חלקיו של האלבום החמישי, Mercury – Act 1 ו-Mercury – Act 2 יצאו בשנים 2021–2022 וזכו לביקורות דומות.
הלהקה זכתה שלוש פעמים בפרס המוזיקה האמריקאית (AMAׂ), תשע פעמים בפרסי המוזיקה של בילבורד, בפרס גראמי, בפרס הווידאו קליפים של MTV ופרסי המוזיקה העולמית.
במאי 2014 הלהקה הייתה מועמדת ל-14 פרסי בילבורד, כולל Top Artist of the Year ופרס אבן דרך (Milestone Award) אשר מכיר ביצירתיות ויזמות של אמנים מכלל הסוגות.
באפריל 2018 קיבלה הלהקה מועמדות ל-11 פרסי בילבורד.
הלהקה נחשבת לשיאנית מכירות, עם 74 מיליון אלבומים ו-65 שירים דיגיטליים שנמכרו.
נכון לשנת 2023 שירי הלהקה הושמעו 160 מיליארד פעמים בפלטפורמות הסטרימינג השונות, ובשנת 2018 היא הייתה ללהקה המושמעת ביותר בספוטיפיי.
זוהי גם הלהקה היחידה ש-4 משיריה קיבלו את הסיווג Diamond על ידי איגוד תעשיית ההקלטות האמריקאי.
בשנת 2008, סולן הלהקה דן ריינולדס פגש את המתופף אנדרו טולמן באוניברסיטת בריגהאם יאנג בעיר פרובו שביוטה, שם למדו שניהם.
ריינולדס וטולמן גייסו את אנדרו בק, דייב למקה ואורורה פלורנס להרכב הראשוני של הלהקה.
ההרכב בן חמשת החברים, הקליט גרסאות דמו שהועלו ל-MySpace באותה שנה, אך בק ופלורנס עזבו את הלהקה בהמשך השנה.
ב-2009, טולמן גייס את חברו הוותיק מהתיכון, ווין סרמון בוגר מכללת ברקלי למוזיקה שבבוסטון, ולאחר מכן גייס את אשתו, בריטני, כזמרת ליווי וקלידנית, והלהקה החלה להופיע שוב.
למקה עזב את הלהקה זמן קצר לאחר מכן, וסרמון גייס את בן מקי, גם הוא בוגר ברקלי, כנגן הבס.
הלהקה צברה פופולריות בעיר הולדתם פרובו שביוטה לפני שעברו ללאס וגאס, עיר הולדתו של ריינולדס, שם הלהקה הקליטה והוציאה לאור את שלושת המיני-אלבומים הראשונים שלה.
הלהקה הוציאה לאור את המיני-אלבום הראשון שלה, Imagine Dragons, ב-1 בספטמבר 2009, ואת Hell and Silence ב-10 במרץ 2010, שניהם הוקלטו באולפני Battle Born בלאס וגאס.
שישה חודשים לאחר שהוציאו את המיני-אלבום השלישי שלהם, It's Time, ב-12 במרץ 2011, הם חתמו על חוזה הקלטות עם חברת אינטרסקופ רקורדס ב-18 בנובמבר 2011.
הפריצה הגדולה הראשונה שלהם התרחשה כשסולן להקת טריין, פט מונהאן , חש ברע בפסטיבל לאס וגאס 2009; Imagine Dragons נקראו כדי להחליף את הלהקה, והופיעו אל מול קהל של יותר מ-26,000 איש.
הם קיבלו שבחים מקומיים כגון: "הדיסק הטוב ביותר של 2011" ממגזין SEVEN של לאס וגאס, "להקת האינדי המקומית הטובה ביותר של שנת 2010" ממגזין לאס וגאס שבועי, "הלהקה החדשה של לאס וגאס שחובה לראות" ממגזין Las Vegas CityLife, ועוד שבחים שנשלחו ללהקה.
בנובמבר 2011 הם חתמו חוזה עם חברת התקליטים אינטרסקופ רקורדס והחלו לעבוד עם המפיק הבריטי זוכה הגראמי, אלכס דה קיד .
בהמשך עזבו אנדרו ובריטני טולמן את הלהקה.
באוגוסט 2011, לפני חתימת החוזה, הבסיסט בן מקי גייס את המתופף דניאל פלצמן ואת הקלידנית תרזה פלאמיניו.
פלאמיניו עזבה את הלהקה בסמוך לחתימה, והלהקה הפכה לרביעייה.
2012–2014: הצלחה בינלאומית ואלבום הבכורה
הלהקה עבדה בשיתוף פעולה צמוד עם המפיק אלכס דה קיד, ויחד איתו הם הקליטו את ההקלטות הגדולות הראשונות שלהם בסטודיו Westlake Recording Studios שבמערב הוליווד.
מיני-אלבום בשם Continued Silence יצא לאור ב-14 בפברואר 2012 והגיע למקום ה-40 במצעד הבילבורד 200. באותה שנה הלהקה הוציאה מיני-אלבום נוסף בשם Hear Me.
זמן קצר לאחר מכן יצא לאור הסינגל "It's Time", והגיע למקום ה-15 במצעד הבילבורד הוט 100. הקליפ לשיר הוצג לראשונה ב-17 באפריל 2012 בערוצי ה-MTV ולאחר מכן היה מועמד לפרס הווידאו קליפ של MTV בקטגוריית "קליפ הרוק הטוב ביותר".
השיר קיבל 7 תוארי פלטינה מטעם RIAA.
האלבום זכה בפרס המוזיקה של בילבורד בקטגוריית אלבום הרוק הטוב ביותר.
האלבום הוסמך כאלבום פלטינה בארצות הברית על ידי RIAA, וכן גם באוסטרליה, אוסטריה, ברזיל, קנדה, מקסיקו, ניו זילנד, פולין, פורטוגל, שוודיה, שווייץ ובריטניה.
האלבום כלל שלושה שירים שהגיעו למקום 40 במצעד בילבורד, ארבעה שירים שנכנסו לטופ 40 של מצעד ARIA האוסטרלי, וחמישה שירים שדורגו בטופ 40 במצעד הסינגלים הבריטי.
הסינגל השני מהאלבום, "Radioactive", הגיע למקום הראשון במצעדי Billboard Alternative Songs ו-Billboard Rock Songs ובמצעד הסינגלים של שוודיה, ומכר מעל 14 מיליון עותקים בארצות הברית בלבד.
הסינגל גם שבר את השיא של הזמן הארוך ביותר במצעד בילבורד הוט 100, כשהחזיק בו במשך 87 שבועות, עד שהשיא נשבר ב-2021 על ידי השיר "Blinding Lights" של דה ויקנד.
המגזין רולינג סטון קרא לסינגל "להיט הרוק הטוב ביותר של השנה".
הסינגל היה גם השיר המושמע ביותר בשנת 2013 באתר Spotify בארצות הברית.
הסינגל היה מועמד לפרס גראמי לתקליט השנה ו-"ביצוע הרוק הטוב ביותר" בטקס פרסי הגראמי ה-56, וזכה בפרס בקטגוריית "ביצוע הרוק הטוב ביותר".
הלהקה ביצעה מחרוזת של השירים "Radioactive" ו-"M.A.A.D City" יחד עם הראפר קנדריק לאמאר בטקס פרסי הגראמי.
גרסת רמיקס של "Radioactive", שכללה בית חדש של לאמאר, יצאה ביום למחרת והושמעה גם בפרק של סאטרדיי נייט לייב ב-1 בפברואר 2014.
הסינגל השלישי, "Demons", הגיע למקום הראשון במצעד Billboard Pop Songs ולמקום השישי בבילבורד הוט 100, שם שהה במשך 61 שבועות.
בשנת 2021, ה-RIAA הכריזה שהסינגל הפך לשלישי של הלהקה שמכר מעל 10 מיליון עותקים בארצות הברית.
הסינגל הרביעי מהאלבום, "On Top Of The World" הגיע למקום ה-79 במצעד בילבורד הוט 100 ושהה בו במשך 20 שבועות.
בילבורד דירג אותם כאחד מ-"הכוכבים החדשים של 2012" ולאחר מכן כ-"פריצת השנה של 2013".
אתר אמזון כינה אותם "הלהקה האהובה ביותר בשנת 2012".
Imagine Dragons הופיעו עם הסינגלים שלהם בשידור חי בתוכניות האירוח של ג'יי לנו (2012), ג'ימי קימל לייב (2012), בתוכנית הלילה של ג'ימי פאלון (2013), בתוכנית האירוח של דייוויד לטרמן (2013), בפרסי המוזיקה של MTV אירופה (2013), בפרס המוזיקה האמריקאית (2013), בפרסי גראמי (2014), בסאטרדיי נייט לייב (פברואר 2014).
בשנת 2013 חזרו להופיע באירופה ובצפון אמריקה עם סיבוב ההופעות העולמי "Night Visions Tour".
הלהקה הודיעה על 13 תאריכים נוספים בארצות הברית.
מגזין Pollstar דירג את הלהקה בטופ 20 של טבלת סיבובי ההופעות המדורגות על ידי הכנסות, אף על פי שמחיר הכרטיסים הממוצע שלהם היה מהנמוכים ברשימה.
באפריל 2013 יצא לאור אלבום ההופעה של הלהקה, Live at Independent Records.
הרעיון מאחורי אלבום האולפן השני זכה לכינוי "New Year's resolution" (החלטה לשנה החדשה); הכוונה הייתה ליצור מוזיקה ולסיים אותה רק כשהם מרגישים שהעבודה באמת הושלמה.
מאז תחילת סיבוב ההופעות Night Visions, הלהקה כתבה חומרים חדשים לאלבום שהיה עתיד לצאת בקרוב, ואפילו כבר בתחילת סיבוב ההופעות, הקליטה מספר גרסאות דמו לאלבום.
כשהם נכנסו לאולפן להקליט, כבר היו ברשותם כ-50 דמואים שאיתם יכלו לעבוד.
לפני יציאת האלבום, Imagine Dragons הוציאו מספר סינגלים לפרויקטים אחרים, כולל השיר "Battle Cry" עבור הסרט "רובוטריקים 4: עידן ההכחדה" ביוני 2014, והשיר "Warriors" לאליפות העולם של League of Legends בספטמבר של אותה השנה.
ב-24 באוקטובר, חשפה הלהקה את הסינגל הראשי מהאלבום הקרוב, I Bet My Life כאשר חשפה את עטיפת הסינגל ושמו.
ב־16 בדצמבר הודיעה הלהקה על אלבומה השני, Smoke + Mirrors, יחד עם יציאת הסינגל השני מהאלבום, "Gold".
הסינגל השלישי, "Shots", יצא ב־26 בינואר 2015.
ב-5 בפברואר 2015, כחלק ממסע לקידום האלבום, הלהקה הופיעה בהופעת בכורה עם השירים "Summer" ו-"I'm So Sorry" שטרם יצאו לאור, בתיאטרון "Mayan" בלוס אנג'לס.
ב-8 בפברואר, הלהקה הוציאה פרסומת לרשת טארגט, שקידמה את "Shots", הפרסומת שודרה במהלך טקס פרסי הגראמי.
האלבום Smoke + Mirrors יצא ב־17 בפברואר והגיע ישר למקום הראשון במצעד הבילבורד 200, מה שהפך אותו לאלבום הראשון של הלהקה שמגיע לראש המצעד.
הלהקה פתחה סיבוב הופעות עולמי לקידום האלבום ב־3 ביוני בפורטלנד, אורגון.
במהלך סיבוב ההופעות, הוציאה הלהקה שני סינגלים שאינם כלולים באלבום.
השיר "Roots" יצא ב-26 באוגוסט, ו-"I Was Me" ב-12 באוקטובר.
בנוסף, הוציאה הלהקה גרסת כיסוי לשיר "I Love You All the Time" של Eagles of Death Metal, כהבעת תמיכה בקורבנות פיגועי נובמבר 2015 בפריז.
סיבוב ההופעות, שנקרא Smoke + Mirrors Tour, הסתיים ב־5 בפברואר 2016 באמסטרדם.
ב־2 במרץ 2016 יצא לאקרנים סרט ההופעה Imagine Dragons In Concert: Smoke + Mirrors בהקרנה חד-פעמית בבתי קולנוע נבחרים, ובהמשך יצא גם על גבי DVD ו־Blu-Ray.
לאחר סיום סיבוב ההופעות, הלהקה תכננה לקחת הפסקה.
עם זאת, הם הוציאו שני שירים לפסקולים: "Not Today" מהסרט ללכת בדרכך, ו-"Sucker for Pain" מהסרט יחידת המתאבדים.
בספטמבר 2016, Imagine Dragons החלו להקליט את אלבום האולפן השלישי שלהם.
ב-2 בדצמבר 2016 הם הוציאו את השיר "Levitate", שהוקלט עבור הסרט הנוסעים.
ב-28 בינואר 2017, הלהקה התחילה לפרסם סדרת סרטונים שמרמזים על סינגל הבכורה מהאלבום.
ב-1 בפברואר 2017, הלהקה הוציאה לאור את "Believer" כסינגל המוביל מהאלבום הבא שלהם.
הסינגל שימש כחלק מפרסומת לסופרבול עבור קונסולת Nintendo Switch.
ב-27 באפריל 2017, הלהקה הוציאה את "Thunder" כסינגל השני מהאלבום.
ב-8 במאי 2017, הלהקה הכריזה על אלבום האולפן השלישי שלהם, Evolve, וכן גם על שיר חדש בשם "Whatever It Takes", שיצא באותו יום.
באותו יום הוכרז גם על סיבוב הופעות לקידום האלבום.
סיבוב ההופעות נערך ב-33 מדינות מספטמבר 2017 עד ספטמבר 2018.
האלבום Evolve יצא לאור ב-23 ביוני 2017. האלבום הגיע לחמשת המקומות הראשונים במרבית המדינות, אך זכה לביקורות מעורבות.
האלבום עצמו והשיר "Thunder" היו מועמדים בטקס פרסי הגראמי ה-60 בקטגוריות "אלבום הפופ הווקאלי הטוב ביותר" ו"הביצוע הטוב ביותר של צמד/להקת פופ".
ב-12 ביוני 2018, Imagine Dragons הכריזו על סינגל חדש בשיתוף פעולה עם קייגו בשם "Born to Be Yours".
השיר יצא לאור ב-15 ביוני 2018. ב-12 ביולי 2018, הלהקה הכריזה על סינגל נוסף בשם "Natural", שיצא ב-17 ביולי 2018. השיר שימש כהמנון לעונת הפוטבול של ESPN College לשנת 2018. הלהקה סיימה את סיבוב ההופעות Evolve בטמפה, פלורידה, ב-10 באוגוסט.
ב-18 בספטמבר 2018, הכריזו Imagine Dragons על סינגל חדש בשם "Zero", שיצא למחרת.
השיר שימש בסצנת הקרדיטים של סרט האנימציה של אולפני דיסני "ראלף שובר את האינטרנט".
ב-3 באוקטובר 2018, Imagine Dragons הכריזו על אלבום האולפן הרביעי שלהם, Origins, שיצא לאור ב-9 בנובמבר 2018. השירים "Natural" ו-"Zero" שימשו כסינגלים המובילים מתוך האלבום, בעוד "Born to Be Yours" הופיע במהדורה הבינלאומית המורחבת של האלבום.
ב-31 באוקטובר 2018, יצא הסינגל השלישי מהאלבום, "Machine".
ולבסוף, ב-6 בנובמבר 2018, יצא הסינגל הרביעי מהאלבום, "Bad Liar".
האלבום הגיע למקום השני במצעד האלבומים האמריקאי, והפך לאלבום הרביעי ברצף של הלהקה שנכנס לחמישייה הפותחת.
הוא הגיע גם לעשירייה הפותחת במדינות רבות, אך זכה לביקורות מעורבות מצד המבקרים.
ב-7 בינואר 2019, Imagine Dragons הופיעו במופע המחצית של גמר אליפות הפוטבול לקולג'ים בארצות הברית.
הלהקה ביצעה את השירים "Natural", "Bad Liar", "Thunder" וגרסה מיוחדת של "Believer" יחד עם הראפר ליל ויין.
הגרסה החדשה של השיר שוחררה לפלטפורמות הסטרימינג ביום שלמחרת.
ב-20 ביוני 2019, Imagine Dragons שחררו גרסה חדשה לשיר "Birds", בהשתתפות הזמרת האיטלקייה אליסה , כסינגל החמישי והאחרון מתוך האלבום Origins.
ב-23 ביולי 2019 יצא הקליפ לגרסה המקורית של השיר.
בדצמבר 2019, סולן הלהקה דן ריינולדס הודיע שהוא לוקח הפסקה מהפקה וכתיבת מוזיקה כדי להתמקד במשפחתו.
ב-20 בינואר 2020, הלהקה שחררה קליפ לשיר "Nothing Left to Say" מתוך אלבום הבכורה שלהם Night Visions.
ב־8 במרץ 2021, Imagine Dragons הודיעו על יציאתם של שני סינגלים חדשים, "Follow You" ו-"Cutthroat", שיצאו ב־12 במרץ.
ב־29 ביוני 2021, הכריזו על הסינגל "Wrecked", ולמחרת פתחו את ההזמנה המוקדמת לאלבום האולפן החמישי שלהם, Mercury – Act 1. האלבום יצא לאור ב־3 בספטמבר, יחד עם הסינגל "Monday".
כמו ביצירות קודמות של הלהקה, גם האלבום הזה קיבל ביקורות מעורבות.
הוא הגיע למקום התשיעי במצעד האלבומים האמריקאי.
באוקטובר, הלהקה הוציאה מחדש את שלושת המיני-אלבומים הראשונים שלה לשירותי הסטרימינג ולחנויות הדיגיטליות.
בנוסף, הלהקה הוציאה את הסינגל "Enemy" בשיתוף עם הראפר JID, כחלק מהפסקול של סדרת הנטפליקס ארקיין, ב־28 באוקטובר.
זמן קצר לאחר צאת האלבום Mercury – Act 1, הלהקה החלה לרמוז על אלבום המשך.
בינואר 2022, דן ריינולדס הצהיר שהאלבום "כמעט מוכן" וייצא לאחר החלק הראשון של סיבוב ההופעות Mercury Tour.
הסיבוב החל ב־6 בפברואר במיאמי והסתיים ב־15 בספטמבר בלוס אנג'לס.
שלושה סינגלים מתוך Mercury – Act 2 יצאו לאחר צאת האלבום.
"I Don't Like Myself" יצא ב־10 באוקטובר 2022, בליווי קליפ שתומך ביום בריאות הנפש העולמי.
"Symphony" יצא ב־7 בנובמבר 2022. "Crushed" יצא ב־10 במאי 2023 עם קליפ שתומך ביוזמת United24 (הקמפיין של אוקראינה לגיוס תרומות).
במלאת 10 שנים לאלבום Night Visions, הוציאה הלהקה ב-9 בספטמבר 2022, מהדורה מורחבת שכללה 2 גרסאות דמו שלא פורסמו בעבר:"Love of Mine" ו־"Bubble".
השיר "Love of Mine" יצא כסינגל פרומו ב־2 בספטמבר.
ב־3 במרץ 2023, הודיע המתופף דניאל פלצמן כי ייעדר מסיבוב ההופעות Mercury כדי להתמקד בבריאותו.
המתופף הקודם של הלהקה, אנדרו טולמן, החליף את פלצמן במהלך סיבוב ההופעות וכל שאר ההופעות בשנת 2023.
ב־14 ביולי 2023 יצא סרט ההופעה "Imagine Dragons: Live in Vegas" בשירות הסטרימינג Hulu.
הסרט מציג את ההופעה המלאה של הלהקה באצטדיון אליג'אנט שבלס וגאס, שהתקיימה ב־10 בספטמבר 2022. אלבום הופעה חיה מהקונצרט יצא ב־28 ביולי 2023.
הלהקה הופיעה לראשונה בישראל בפארק הירקון בתל אביב ב-29 באוגוסט 2023. ב־30 באוגוסט 2023, הלהקה שחררה את השיר "Children of the Sky" כחלק ממסע קידום למשחק הווידאו Starfield.
ב־1 באפריל, הלהקה הכריזה על שיר חדש בשם "Eyes Closed", שיצא לאור ב־3 באפריל.
זהו הסינגל המוביל מתוך אלבום האולפן השישי של הלהקה, Loom, אשר יצא לאור ב־28 ביוני.
באותו יום הלהקה גם הכריזה על סיבוב ההופעות Loom World Tour, הכולל 30 הופעות ברחבי ארצות הברית, החל מה־30 ביולי 2024. ב־3 במאי יצא רמיקס לשיר "Eyes Closed" בשיתוף עם ג'יי באלווין.
ב־24 במאי יצא הסינגל השני מהאלבום, "Nice to Meet You".
ב־2 ביולי שוחרר קליפ לשיר "Wake Up".
האלבום גם מסמן את אלבום האולפן הראשון של הלהקה ללא המתופף דניאל פלצמן, שהפסיק להופיע איתם בשנת 2023 והכריז רשמית על עזיבתו ב־21 באוגוסט 2024. במהלך היעדרותו, אנדרו טולמן המשיך לשמש כמתופף בהופעות של הלהקה במסגרת סיבוב ההופעות Loom World Tour.
ב־27 בספטמבר, Imagine Dragons הוציאו את השיר "Stars Will Align", שיתוף הפעולה השני שלהם עם קייגו.
ב־11 באוקטובר, הלהקה הוציאה אלבום הופעה חיה כחלק מסדרת הדוקו Songline של אמזון מיוזיק.
באותו יום, הם גם שחררו רמיקס לשיר "Take Me to the Beach" בהשתתפות הראפר האוסטרלי Baker Boy, ואחריו רמיקסים נוספים: עם Ernia ב־18 באוקטובר, עם Jungeli ב־1 בנובמבר, ועם Ado ב־16 בדצמבר.
ב־21 בפברואר 2025, Imagine Dragons הוציאו לאור את האלבום Reflections (from the Vault of Smoke + Mirrors) – אוסף הכולל 14 גרסאות דמו שלא פורסמו בעבר מתקופת האלבום Smoke + Mirrors, לציון עשור לצאתו.
הסגנון המוזיקלי של Imagine Dragons מתואר כפופ רוק, אלקטרופופ, פופ, אינדי פופ, אינדי רוק, ארנה רוק ורוק אלטרנטיבי.
בשירי הלהקה ניתן לזהות השפעות של סינת'-פופ, דאנס-פופ, טריפ הופ, פולק, דראם אנד בייס, דאבסטפ, אינדסטריאל, EDM, רית'ם אנד בלוז ומוזיקת היפ הופ.
דן ריינולדס והלהקה ציינו כי חלק מהאמנים שהשפיעו על יצירתם הם: ארקייד פייר, מיוז, הביטלס, פול סיימון והארי נילסון.
ריינולדס מעריך להקות כמו Foster the People וממפורד אנד סאנז על כך שהביאו את הרוק האלטרנטיבי לרמה חדשה של הצלחה מסחרית בשנים האחרונות.
בשנת 2013, ביחד עם משפחתו של טיילר רובינסון, נער חולה בסרטן שנפטר לאחר מאבק במחלה, הקימו ארגון צדקה בשם The Tyler Robinson Foundation (עמותת טיילר רובינסון) במטרה לעזור לצעירים הנאבקים במחלת הסרטן, באותה שנה הלהקה שיתפה פעולה הארגון Do The Write Thing: קמפיין לאומי נגד אלימות.
הופיעה במופע מיוחד מטעם ארגון זכויות האדם אמנסטי אינטרנשיונל.
באוקטובר 2015 הכריזה הלהקה על הסינגל "I was me" שמטרתו גיוס כסף למשבר הפליטים באירופה.
הסולן ריינולדס אמר "משבר הפליטים הוא בעדיפות עליונה לפי מספר האנשים הנפגעים כל יום.
כלהקה רצינו והחלטנו לשתף פעולה עם SAP ואפל כדי לנסות לייצר שינוי".
דן ריינולדס - סולן הלהקה, כלי הקשה, קלידים וגיטרות (2008–הווה)
בן מקי - גיטרה בס, קולות גיבוי, קלידים, גיטרה בס אקוסטית, תוף בס, תוף טם-טם (2009–הווה)
ויין סרמון - גיטרה חשמלית, קולות גיבוי, תוף טם-טם, גיטרה אקוסטית, תוף בס (2009–הווה)
דניאל פלצמן - תופים, ויולה, קולות גיבוי, גיטרה אקוסטית (2011–2024)
אורורה פלורנס - פסנתר, קולות גיבוי, כינור (2008)
אנדרו בק - גיטרה חשמלית, קולות גיבוי (2008)
Imgur (אימג'ר) הוא אתר אינטרנט חינמי לאירוח קובצי תמונות שהושק ב-23 בפברואר 2009. ניתן להעלות תמונות לאתר ולשתף אותן במגוון של רשתות חברתיות, לערוך את קובצי התמונות, להגיב על תמונות שמשתמשים אחרים העלו, וליצור בקלות יתרה תמונות Image macro (ממים).
המשתמשים באתר רשאים לבחור אם לשתף תמונות תוך חשיפת זהותם האמיתית, או לשתף את תמונותיהם בעילום שם.
ניתן להעלות לאתר קבצים בפורמטים הבאים בלבד: JPEG, PNG, GIF, APNG, TIFF, BMP, PDF ו-XCF.
מאות אלפי המשתמשים הרשומים באתר לוקחים חלק פעיל בדירוג איכות התמונות שמועלות.
התמונות שזוכות לדירוג הגבוה ביותר בפרקי זמן מסוימים, זוכות באותם פרקי הזמן לחשיפה גבוהה במיוחד.
הכנסות החברה מגיעות מהפרסומות המשולבות בדפי האתר, מחשבונות הפרימיום, וממכירת מוצרים נלווים.
הפניות לתמונות המאוחסנות באתר פופולריות במיוחד כיום מרשתות חברתיות כגון רדיט ו-Digg.
מטה החברה ממוקם בסן פרנסיסקו שבארצות הברית.
אלבומים – ב-11 באוקטובר 2010 התווסף לשירות פיצ'ר המאפשר ליצור אלבומי תמונות.
חשבונות – ב-9 בינואר 2010 התווספה אפשרות ליצור חשבונות משתמש באמצעותם ניתן ליצור גלריות תמונות מותאמות אישית.
חשבונות המשתמש מעניקים למחזיקים בהם שליטה מוחלטת בניהול אוספי התמונות שמועלים לאתר, כולל עריכת תמונות, מחיקת תמונות, יצירת אלבומים, כמו גם אפשרות להגיב על תמונות ויראליות.
בפרופילים של מרבית משתמשי האתר מוצגים רק 225 התמונות האחרונות שהמשתמש העלה לאתר.
ניתן לשדרג לחשבון פרימיום בתשלום, במידה שהמשתמש מעוניין לוודא שלא יהיו מגבלות על חשבון המשתמש.
יצירת ממים (Meme Generator) - פיצ'ר זה התווסף לשירות ב-26 ביוני 2013. הוא מאפשר למשתמשים ליצור Image macro (תמונה אשר משולב בה טקסט הומוריסטי) באמצעות מגוון רחב של תמונות.
גלריה – הגלריה של imgur מציגה בפני המשתמשים, על סמך נתוני אלגוריתם מתקדם, את אוסף התמונות הוויראליות ביותר באינטרנט בכל רגע נתון.
תמונות רבות מ-Imgur שהפכו ויראליות נוטות בהמשך לזכות לפרסום רב ברשתות החברתיות גם כן.
ב-30 ביולי 2012 התווסף הפיצ'ר Random mode, המאפשר למשתמשים לצפות בתמונות אקראיות שהופיעו לאורך השנים בגלריה של imgur.
GIFV – פיצ'ר שהתווסף לשירות באוקטובר 2014, ומאפשר המרה אוטומטית של כל קובצי ה-GIF שהועלו לאתר לקבצים בפורמטים WebM ו-MP4.
Image macro מתייחס בתרבות האינטרנט לתמונה המכילה תצלום או ציור אשר עליה שולבה באופן דיגיטלי כותרת מצחיקה, הכתובה בדרך כלל באנגלית קלוקלת.
תמונות Image macro הן סוג של מִם אינטרנט.
תמונות ה-Image macro נפוצות במיוחד באתרי פורום באינטרנט כאשר הן משולבות בפוסטים בדרך כלל כתגובה ישירה והומוריסטית לדבר מה שנכתב בדיון מתמשך.
מקורו של המונח "Image macro" הוא מאתרי פורומים באינטרנט.
השם נבע מכך שבתחילה המונח "מאקרו" התייחס לטקסטים קצרים אותם המשתמשים יכלו להזין בתוכנת הפורום על מנת שהטקסט ישולב באופן אוטומטי לאחת ממספר תמונות שונות.
החל משנת 2007, כאשר תמונות ה-Lolcat (סוג מסוים של תמונות Image macro המכילים תצלומים של חתולים יחד עם כותרות מצחיקות) החלו להפוך פופולריים במיוחד באינטרנט, ובעקבות כן הפופולריות של תמונות ה-Image macro גדלה במידה מהותית גם כן.
בעוד שתמונות Image macro עשויות להיות שונות במידה רבה זו מזו, הסוג הנפוץ ביותר של תמונות Image macro כולל תמונה אשר בה משולב באופן דיגיטלי כיתוב באנגלית שנכתב עם הגופן "Impact", כאשר כל האותיות הן אותיות רישיות (Upercase) ובצבע לבן, בעוד שלאותיות קווי מתאר שחורים עבים.
לעיתים רבות הטקסט בתמונות ה-Image macro מכיל בכוונה שגיאות כתיב מוגזמות.
"Im Nin'Alu" (בעברית: "אם ננעלו") הוא השיר הישראלי הנמכר ביותר בכל הזמנים, של הזמרת הישראלית עפרה חזה, שיצא באפריל 1988 השיר הוא עיבוד מחודש שנעשה באמצעים אלקטרוניים לפיוטו של המשורר רבי שלום שבזי "אם ננעלו".
"Im Nin'Alu" הפך לאחד משירי מוזיקת העולם הראשונים שזכו להצלחה במצעדי הפופ המיינסטרימי ברחבי העולם.
אף על פי שהגרסה של חזה מציגה את הפרשנות שלה לשיר המסורתי, והופעתה בו היא מודרנית ופופולרית, השיר עדיין משלב מסורת תימנית שהיא הייתה מייצגת בעולם; בעטיפתו של השיר ניתן לראותה לובשת בגדים מסורתיים, כשהיא מרכיבה משקפי שמש מודרניים על מנת להראות את השילוב בין המסורת למודרניות.
ביוני 1988 הגיע השיר לראש מצעד השירים בגרמניה ושהה שם תשעה שבועות רצופים.
הסינגל נמכר ביותר משלושה מיליון עותקים ונחשב לשיר הישראלי הנמכר בהיסטוריה.
באותה שנה זכתה חזה בתואר זמרת השנה בגרמניה.
כך יצא שדגימת קולה לגרסת "Im Nin'alu" של הראפרים האמריקאים קידם את מכירותיה של חזה מחוץ לישראל והביא לה פרסום רב.
חזה ביצעה את השיר לראשונה בסדנת תיאטרון שכונת התקווה.
בשנת 1975, בעודה חברה בסדנה, ליוותה חזה את יגאל בשן כשהוא הקליט את גרסתו לשיר.
ההופעה המצולמת הראשונה של חזה יחד עם חברי הסדנה עם השיר הוצגה בערוץ הראשון ב-1978 בעיבודו של יגאל חרד.
השיר המקורי נכלל ב-1984 באלבומה של חזה שירי תימן בעיבודו של בני נגרי.
הצלחת הרמיקס "גלבי", שהפיק יזהר אשדות, באירופה, עודדה את מנכ"ל "הד ארצי" דאז, יאיר ניצני, להפיק רמיקס ל"אם ננעלו".
באופן מקרי, בעוד הפקת הרמיקס בעיצומה, סימפלו צמד המוזיקאים הבריטי Coldcut את אקפלת הפתיחה של השיר "אם ננעלו" מהאלבום "שירי תימן" לשיר של צמד הראפרים אריק בי וראקים בשיר "Paid in Full" ללא ידיעתה של עפרה חזה וחברת התקליטים "הד ארצי".
כתוצאה מכך תבעו חזה ו"הד ארצי" את Coldcut.
הסקרנות באירופה סביב הזמרת האנונימית שסומפלה בשיר "Paid in Full" הובילה ליציאת הרמיקס "אם ננעלו" שזכה להצלחה גדולה באירופה בקיץ 1988.
הגרסה הנפוצה של התקליט כללה בצדו האחד את ההקלטה המקורית מ"שירי תימן", בעוד הצד השני כלל את הרמיקס המלא של יזהר אשדות.
ככל שגרסת הרמיקס הצליחה באירופה, יצאו סינגלים נוספים שהכילו רמיקסים של מעבדים בינלאומיים שונים שהתבססו על העיבוד של אשדות ונגרי.
הקליפ לשיר צולם בירושלים בטיילת ארמון הנציב, ובמתחם מצבות נחל קדרון: קבר בני חזיר, קבר זכריה ויד אבשלום.
ב-1997 הקליטה חזה גרסה נוספת של השיר, שנכללה באלבום הנושא את שמה Ofra Haza.
הגרסה הופקה על ידי פרנק פיטרסון, חבר הפרויקט המוזיקלי אניגמה, ואחת מגרסאות השיר המוביל באלבום, "Show Me", שהופצה בגרמניה, כללה שני רמיקסים ל"אם ננעלו".
ב-1998 פתחה עפרה חזה את ביצועה לשיר "ירושלים של זהב" במופע "פעמוני היובל" עם האקפלה של "אם ננעלו" מהאלבום "שירי תימן".
ב-2008 נכללו שני רמיקסים של השיר באלבום הרמיקס השני של חזה, Forever.
בשנת 2022 אקפלת הפתיחה של השיר "אם ננעלו" בביצועה של חזה נוגנה בפרסומת של רשת חנויות הבגדים הישראלית "רנואר".